সীমান্ত পেরিয়ে ভারতে ঢোকার চেষ্টা! গ্রেফতার বাংলাদেশি

ওয়েব ডেস্ক : ফের বাংলাদেশ (Bangladesh) থেকে ভারতে (India) অনুপ্রবেশের চেষ্টা! এই ঘটনায় এক ব্যক্তিকে গ্রেফতার করল সীমান্ত রক্ষী বাহিনী তথা বিএসএফ (BSF)। জানা গিয়েছে, ওই ব্যক্তিকে লালগোলা এলাকা থেকে গ্রেফতার (Arrest) করা হয়েছে। অভিযোগ, ওই ব্যক্তি গরু নিয়ে বাংলাদেশ পারাপারের চেষ্টা করছিল। সেই সময় তাঁকে গ্রেফতার করা হয় বলে খবর।

জানা গিয়েছে, শনিবার খান্দুয়া এলাকায় টহল দিচ্ছিলেন ভারতীয় সীমান্ত রক্ষী বাহিনী তথা বিএসএফ (BSF) জওয়ানরা। সেই সময় ওই ব্যক্তিকে সীমান্ত এলাকায় গরু নিয়ে যেতে দেখেন জওয়ানরা। সন্দেহ হওয়ায় ওই ব্যক্তিকে গ্রেফতার করে পুলিশ। তবে এই প্রথম নয়, এই ধরণের ঘটনা আগেও হয়েছে। এবার সীমান্ত পারা পারের অভিযোগ একজনকে গ্রেফতার করা হল।

আরও খবর : সাত সকালে শিলিগুড়িতে জোড়া মৃতদেহ উদ্ধার, চাঞ্চল্য আশিঘর এলাকায়

বিএসএফ (BSF) সূত্রে জানা গিয়েছে, ধৃত ব্যক্তিকে জিজ্ঞাসাবাদ করা হয় জওয়ানদের তরফে। তারপরেই জানা যায়, ওই ব্যক্তির নাম নাম জিল্লুর রহমান। সে বাংলাদেশের চাপাই নবাবগঞ্জ জেলার নামো জগন্নাথপুর এলাকার বাসিন্দা। রবিবার ধৃত ওই বাংলাদেশিকে লালগোলা পুলিশের হাতে তুলে দেয় বিএসএফ। তবে সে অবৈধভাবে ভারতে ঢোকার চেষ্টা করছিলেন কি না, সে বিষয়ে তেমন কিছু জানা যায়নি। আটক করার পরেই পুলিশের তরফেও জিজ্ঞাসাবাদ করা হয় তাঁকে।

পুলিশ সূত্রে খবর, ধৃত জিল্লুর রহমানের বিরুদ্ধে অবৈধভাবে ভারতে প্রবেশ এবং গরু পাচারের চেষ্টার অভিযোগে নির্দিষ্ট ধারায় মামলা রুজু করা হয়েছে। ধৃতকে রবিবারই আদালতে পেশ করে ৫ দিনের পুলিশি হেফাজতের আবেদন জানিয়েছে লালগোলা পুলিশ। এই ঘটনায় চাঞ্চল্য ছড়িয়েছে এলাকায়।