অনুপ্রবেশের চেষ্টা, বিএসএফের গুলিতে মৃত্যু পাক নাগরিকের

ওয়েবডেস্ক: সীমান্ত (Border) পেরিয়ে ভারতে অনুপ্রবেশের (Intruder) চেষ্টা। বিএসএফের (BSF) গুলিতে মৃত্যু পাকিস্তানি (Pakistan) নাগরিকের। বৃহস্পতিবার পঞ্জাবের ফিরোজপুর সেক্টরের ঘটনা। বিএসএফ সূত্রে জানা গিয়েছে, অন্ধকারের সুযোগ নিয়ে ঢোকার চেষ্টা ওই পাকিস্তানি নাগরিকের। তাকে বারবার সতর্ক করা হয়েছে। শূন্যে গুলি ছোড়া হয়েছে। তবু সে কান দেয়নি। জোর করে ঢোকার চেষ্টা করে। এরপরই ওই পাক নাগরিককে নিকেশ করা হয়েছে।

ভারত-পাকিস্তান উত্তেজনার আবহে সীমান্তে হাই অ্যালার্ট জারি রয়েছে। সেসময়ই এই ঘটনা। এর আগে এক পাকিস্তানি নাগরিককে গ্রেফতার করা হয়েছে। পাঞ্জাবের গুরুদাসপুর জেলার ঘটনা। মহম্মদ হুসেইন নামে ওই পাকিস্তানি নাগরিককে পঞ্জাব পুলিসের হাতে হস্তান্তর করা হয়েছে। পাকিস্তানের টাকা ও পাকিস্তানের পরিচয়পত্র ধৃতের কাছ থেকে উদ্ধার করা হয়েছে। একইভাবে রাজস্থানে একজন পাকিস্তানের রেঞ্জারকে গ্রেফতার করা হয়েছে।

আরও পড়ুন: “দেশের সম্মান নিয়ে ছেলেখেলা বরদাস্ত করা হবে না,” সাফ বার্তা যোগীর

গত ২২ এপ্রিল জম্মু ও কাশ্মীরের পহেলগামে জঙ্গিদের হামলায় ২৬ জন পর্যটকের মৃত্যু হয়। পাক মদতে ওই হামলা চলে। পাকিস্তানে অপারেশন সিঁদুরে প্রত্যাঘাত করে ভারত। পাকিস্তানের মাটিতে থাকা জঙ্গি ঘাঁটি গুঁড়িয়ে দেওয়া হয়। ৯টি জায়গায় আঘাত হানা হয়। তারই প্রেক্ষিতে দুই দেশের মধ্যে যুদ্ধ শুরু হতে পারে বলা আশঙ্কা করছে আন্তর্জাতিক মহল।